ddrg/super_eurlex huggingface dataset:
2001/68/EY: Komission päätös, tehty 16 päivänä tammikuuta 2001, PCB-yhdisteiden määrittämiseen käytettävien kahden vertailumenetelmän vahvistamisesta polykloorattujen bifenyylien ja polykloorattujen terfenyylien käsittelystä (PCB/PCT) annetun neuvoston direktiivin 96/59/EY 10 artiklan a kohdan mukaisesti (tiedoksiannettu numerolla K(2001) 107)



Virallinen lehti nro L 023 , 25/01/2001 s. 0031 - 0031



Komission päätös, tehty 16 päivänä tammikuuta 2001, PCB-yhdisteiden määrittämiseen käytettävien kahden vertailumenetelmän vahvistamisesta polykloorattujen bifenyylien ja polykloorattujen terfenyylien käsittelystä (PCB/PCT) annetun neuvoston direktiivin 96/59/EY 10 artiklan a kohdan mukaisesti (tiedoksiannettu numerolla K(2001) 107) (2001/68/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polykloorattujen bifenyylien ja polykloorattujen terfenyylien käsittelystä (PCB/PCT) 16 päivänä syyskuuta 1996 annetun neuvoston direktiivin 96/59/EY(1) ja erityisesti sen 10 artiklan a kohdan, sekä katsoo seuraavaa: (1) Direktiivin 96/59/EY 10 artiklan a kohdan nojalla komission on vahvistettava mittausten vertailumenetelmät, joiden avulla määritetään saastuneiden aineksien PCB-pitoisuudet. (2) Tällä hetkellä on mahdollista vahvistaa vertailumenetelmä PCB-yhdisteiden määrittämiseksi öljytuotteissa ja käytetyissä öljyissä sekä vertailumenetelmä PCB-yhdisteiden määrittämiseksi eristysnesteissä. (3) Tässä päätöksessä säädetyt toimenpiteet ovat neuvoston direktiivin 75/442/ETY(2) 18 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Vahvistetaan eurooppalaiset standardit EN 12766-1 ja prEN 12766-2 sekä niiden myöhemmät ajantasaistetut toisinnot öljytuotteissa ja käytetyissä öljyissä olevien PCB-yhdisteiden vertailumenetelmiksi. 2 artikla Vahvistetaan eurooppalainen standardi IEC 61619 ja sen myöhemmät ajantasaistetut toisinnot eristysnesteissä olevien PCB-yhdisteiden vertailumenetelmäksi. 3 artikla Tämä päätös tulee voimaan kolmantenakymmenentenä päivänä siitä päivästä, jona se julkaistaan Euroopan yhteisöjen virallisessa lehdessä. 4 artikla Tämä päätös on osoitettu kaikille jäsenvaltioille. Tehty Brysselissä 16 päivänä tammikuuta 2001. Komission puolesta Margot Wallström Komission jäsen (1) EYVL L 243, 24.9.1996, s. 31. (2) EYVL L 78, 26.3.1991, s. 32.
2001/69/EY: Komission päätös, tehty 17 päivänä tammikuuta 2001, yhteisön bluetongue-rokotepankin varastojen täydentämisestä (tiedoksiannettu numerolla K(2001) 115)



Virallinen lehti nro L 023 , 25/01/2001 s. 0032 - 0032



Komission päätös, tehty 17 päivänä tammikuuta 2001, yhteisön bluetongue-rokotepankin varastojen täydentämisestä (tiedoksiannettu numerolla K(2001) 115) (2001/69/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna asetuksella (EY) N:o 1258/1999(2), ja erityisesti sen 6 ja 8 artiklan, sekä katsoo seuraavaa: (1) Bluetongue on niveljalkaisten levittämä märehtijöiden virustauti, joka voi aiheuttaa suuria taloudellisia menetyksiä lammastuotannossa. (2) Kun Baleaareilla ja Korsikassa oli todettu bluetongue-taudinpurkauksia, komission päätöksellä 2000/477/EY(3) perustetusta bluetongue-hätärokotepankista lähetettiin kaikki 500000 serotyypin 2 rokoteannosta lokakuussa 2000 kyseisiin jäsenvaltioihin, joissa ne on myös käytetty. (3) Koska vielä ei ole tehty lopullista päätöstä ensi vuoden rokotusstrategiasta, johon voi sisältyä myös paljon nykyistä suurempia sitoumuksia, on tässä vaiheessa tarpeen täydentää tämän hätärokotepankin varastot. (4) Aiemmin varastossa olleet 500000 annosta eivät riittäneet tilanteen asianmukaiseen hoitamiseen Baleaareilla ja Korsikassa, ja siksi onkin ehdotettu, että pankkiin hankittaisiin nyt 750000 rokoteannosta. (5) Jäsenvaltioihin sijoittunut lääketeollisuus ei tuota bluetongue-rokotetta. (6) Onderstepoortin laboratorio Etelä-Afrikassa on ainoa laboratorio, joka pystyy tuottamaan monovalenttia heikennettyä serotyypin 2 rokotetta. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Terveys- ja kuluttaja-asioiden pääosaston pääjohtajalle annetaan lupa toteuttaa järjestelyt eteläafrikkalaisen Onderstepoortin laboratorion kanssa 750000 monovalentin bluetongue-rokoteannoksen (serotyyppi 2) hankkimiseksi hätätapauksia varten. 2. Edellä 1 kohdassa tarkoitettuihin järjestelyihin kuuluu rokotteiden varastoiminen ja kuljetukset lentorahtina siten, että ne voidaan viipymättä lähettää jäsenvaltioihin, joita asia koskee. 2 artikla Edellä 1 artiklassa tarkoitettujen toimenpiteiden enimmäiskustannukset saavat olla 70000 euroa. 3 artikla Tämä päätös on osoitettu kaikille jäsenvaltioille. Tehty Brysselissä 17 päivänä tammikuuta 2001. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 160, 26.6.1999, s. 103. (3) EYVL L 187, 26.7.2000, s. 56.
2001/44/EY,EHTY: Komission päätös, tehty 28 päivänä joulukuuta 2000, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2000 sovellettavista korjauskertoimista



Virallinen lehti nro L 011 , 16/01/2001 s. 0050 - 0052



Komission päätös, tehty 28 päivänä joulukuuta 2000, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2000 sovellettavista korjauskertoimista (2001/44/EY, EHTY, Euratom) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68(1) ja viimeksi muutettu asetuksella (EY, EHTY, Euratom) N:o 2700/1999(2), ja erityisesti sen liitteessä X olevan 13 artiklan toisen kohdan, sekä katsoo seuraavaa: (1) Neuvoston asetuksella (EY, EHTY, Euratom) N:o 1967/2000(3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 2000 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet. (2) Viime kuukausien aikana komissio on tehnyt useita mukautuksia kyseisiin korjauskertoimiin(4) henkilöstösääntöjen liitteessä X olevan 13 artiklan toisen kohdan mukaisesti. (3) Olisi mukautettava 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2000 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2000 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 28 päivänä joulukuuta 2000. Komission puolesta Michaele Schreyer Komission jäsen (1) EYVL L 56, 4.3.1968, s. 1. (2) EYVL L 327, 21.12.1999, s. 1. (3) EYVL L 235, 19.9.2000, s. 1. (4) EYVL L 233, 15.9.2000, s. 47. LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>
2001/3/EY: Komission päätös, tehty 3 päivänä tammikuuta 2001, Tanskan ja Alankomaiden naudanliha-alan erityistoimenpiteiden toteuttamisesta asetuksen (EY) N:o 2777/2000 mukaisesti (tiedoksiannettu numerolla K(2000) 4422)



Virallinen lehti nro L 001 , 04/01/2001 s. 0023 - 0023



Komission päätös, tehty 3 päivänä tammikuuta 2001, Tanskan ja Alankomaiden naudanliha-alan erityistoimenpiteiden toteuttamisesta asetuksen (EY) N:o 2777/2000 mukaisesti (tiedoksiannettu numerolla K(2000) 4422) (Ainoastaan tanskan- ja hollanninkieliset versiot ovat todistusvoimaisia) (2001/3/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 38 artiklan 2 kohdan, sekä katsoo seuraavaa: (1) Poikkeuksellisista tukitoimenpiteistä naudanliha-alalla 18 päivänä joulukuuta 2000 annetun komission asetuksen (EY) N:o 2777/2000(2) 3 artiklan 4 kohdassa säädetään, että jäsenvaltio voi saada luvan lopettaa kyseessä olevan ostojärjestelmän soveltaminen, jos se voi todistaa, että sillä on riittävä kapasiteetti kaikkien yli 30 kuukautta vanhojen tavanomaiseen teurastustuotantoon kuuluvien eläinten testaamiseksi BSE:n varalta. Tanska ja Alankomaat ovat esittäneet komissiolle tällaiset todisteet, ja näin ollen kyseisten jäsenvaltioiden pyynnöstä niille olisi annettava lupa lopettaa järjestelmän soveltaminen. (2) Tässä päätöksessä säädetyt toimenpiteet ovat naudanlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tanskalle ja Alankomaille on annettava lupa lopettaa asetuksessa (EY) N:o 2777/2000 säädetyn ostojärjestelmän soveltaminen. 2 artikla Tämä päätös on osoitettu Tanskan kuningaskunnalle ja Alankomaiden kuningaskunnalle. Tehty Brysselissä 3 päivänä tammikuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 321, 19.12.2000, s. 47.
2001/252/EY: Komission päätös, tehty 21 päivänä maaliskuuta 2001, Malediiveista peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 98/424/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 739)



Virallinen lehti nro L 091 , 31/03/2001 s. 0078 - 0080



Komission päätös, tehty 21 päivänä maaliskuuta 2001, Malediiveista peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 98/424/EY muuttamisesta (tiedoksiannettu numerolla K(2001) 739) (ETA:n kannalta merkityksellinen teksti) (2001/252/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 11 artiklan, sekä katsoo seuraavaa: (1) Malediiveista peräisin olevien kalastus- ja vesiviljelytuotteiden tuontia koskevista erityisvaatimuksista 30 päivänä kesäkuuta 1998 tehdyn komission päätöksen 98/424/EY(3) 1 artiklassa säädetään, että "Department of Public Health (DPH) of the Ministry of Health" on Malediivien toimivaltainen viranomainen, joka varmentaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaiset. (2) Malediivien hallinnon rakenneuudistuksen vuoksi kalastustuotteiden terveystodistuksista vastaavaksi toimivaltaiseksi viranomaiseksi on muutettu "Public Health Laboratory (PHL) of the Ministry of Health". Tämä uusi viranomainen pystyy tehokkaasti varmentamaan voimassa olevan lainsäädännön soveltamisen. Näin ollen on tarpeen muuttaa päätöksessä 98/424/EY annetun toimivaltaisen viranomaisen nimi ja tämän päätöksen liitteessä A oleva terveystodistuksen malli. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 98/424/EY seuraavasti: 1) Korvataan 1 artikla seuraavasti: " 1 artikla 'Public Health Laboratory (PHL) of the Ministry of Health' on Malediivien toimivaltainen viranomainen, joka varmentaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaiset." 2) Korvataan 3 artiklan 2 kohta seuraavasti: "2. Todistuksessa on oltava PHL:n edustajan nimi, virka-asema ja allekirjoitus sekä PHL:n virallinen leima, jotka on merkittävä todistukseen tehtyjen muiden merkintöjen väristä poikkeavalla värillä." 3) Korvataan liite A tämän päätöksen liitteellä. 2 artikla Tämä päätös tulee voimaan 45 päivää sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä maaliskuuta 2001. Komission puolesta David Byrne Komission jäsen (1) EYVL L 268, 24.9.1991, s. 15. (2) EYVL L 24, 30.1.1998, s. 31. (3) EYVL L 190, 4.7.1998, s. 81. LIITE "LIITE A >PIC FILE= "L_2001091FI.007903.EPS"> >PIC FILE= "L_2001091FI.008001.EPS">"
2001/826/EY: Komission päätös, tehty 23 päivänä marraskuuta 2001, väliaikaisista luetteloista kolmansien maiden laitoksista, joista jäsenvaltiot sallivat lihavalmisteiden tuonnin, tehdyn päätöksen 97/365/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 3701)



Virallinen lehti nro L 308 , 27/11/2001 s. 0037 - 0038



Komission päätös, tehty 23 päivänä marraskuuta 2001, väliaikaisista luetteloista kolmansien maiden laitoksista, joista jäsenvaltiot sallivat lihavalmisteiden tuonnin, tehdyn päätöksen 97/365/EY muuttamisesta (tiedoksiannettu numerolla K(2001) 3701) (ETA:n kannalta merkityksellinen teksti) (2001/826/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna neuvoston päätöksellä 2001/4/EY(2), ja erityisesti sen 2 artiklan 1 kohdan, sekä katsoo seuraavaa: (1) Komission päätöksessä 97/222/EY(3) annetaan väliaikainen luettelo kolmansista maista, joista jäsenvaltioiden on sallittava lihavalmisteiden tuonti. (2) Kyseisessä luettelossa olevien maiden osalta lihavalmisteiden tuontia koskevista terveysvaatimuksista ja eläinlääkärintodistuksista säädetään komission päätöksessä 97/221/EY(4). (3) Väliaikaiset luettelot kolmansien maiden laitoksista, joista jäsenvaltioiden on sallittava naudan-, sian-, hevosen-, lampaan- ja vuohenlihavalmisteiden tuonti, annetaan komission päätöksessä 97/365/EY(5). (4) Komissio teki lihavalmisteita tuottavien laitosten tarkastusmatkan Liettuaan ja suositteli hyväksymistä tietyille laitoksille, joista jäsenvaltiot voivat sallia lihavalmisteiden tuonnin yhteisöön edellyttäen, että Liettuan toimivaltaisilta viranomaisilta saadaan tietyt takeet. (5) Komissio on saanut Liettuan tasavallalta luettelon laitoksista ja takeet siitä, että laitokset täyttävät täysin asianmukaiset terveyttä koskevat yhteisön vaatimukset ja että jos laitos ei täytä vaatimuksia, sen vientitoiminta Euroopan yhteisöön keskeytetään. (6) Liettuan osalta voidaan laatia väliaikainen luettelo lihavalmisteita tuottavista laitoksista. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään tämän päätöksen liitteessä oleva teksti komission päätöksen 97/365/EY liitteeseen. 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä marraskuuta 2001. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 2, 5.1.2001, s. 21. (3) EYVL L 89, 4.4.1997, s. 39. (4) EYVL L 89, 4.4.1997, s. 32. (5) EYVL L 154, 12.6.1997, s. 41. LIITE LIETTUA >TAULUKON PAIKKA>
Neuvoston päätös, tehty 29 päivänä tammikuuta 2001, sisämarkkinoilla toimivan yhdenmukaistamisviraston (tavaramerkit ja mallit) valituslautakuntien kahden lisäjäsenen nimittämisestä



Virallinen lehti nro C 054 , 21/02/2001 s. 0001 - 0001



Neuvoston päätös, tehty 29 päivänä tammikuuta 2001, sisämarkkinoilla toimivan yhdenmukaistamisviraston (tavaramerkit ja mallit) valituslautakuntien kahden lisäjäsenen nimittämisestä (2001/C 54/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94(1) ja erityisesti sen 120 ja 131 artiklan, ja ottaa huomioon sisämarkkinoilla toimivan yhdenmukaistamisviraston (tavaramerkit ja mallit) hallintoneuvoston 19 päivänä joulukuuta 2000 esittämät ehdokkaat, ON PÄÄTTÄNYT SEURAAVAA: 1 artikla Nimitetään David Thomas KEELING, syntynyt Leekissä, Yhdistyneessä kuningaskunnassa 25 päivänä marraskuuta 1951, ja Carlo Alexandre Werner RUSCONI, syntynyt Genevessä, Sveitsissä 10 päivänä marraskuuta 1956, sisämarkkinoilla toimivan yhdenmukaistamisviraston (tavaramerkit ja mallit) valituslautakuntien lisäjäseniksi viiden vuoden toimikaudeksi. 2 artikla Sisämarkkinoilla toimivan yhdenmukaistamisviraston (tavaramerkit ja mallit) hallintoneuvosto vahvistaa 1 artiklassa tarkoitetun viiden vuoden toimikauden alkamispäivän. Tehty Brysselissä 29 päivänä tammikuuta 2001. Neuvoston puolesta Puheenjohtaja M. Winberg (1) EYVL L 11, 14.1.1994, s. 1.
2001/107/EY: Komission päätös, tehty 25 päivänä tammikuuta 2001, neuvoston direktiivin 1999/36/EY täytäntöönpanopäivämäärän lykkäämisestä tiettyjen kuljetettavien painelaitteiden osalta (ETA:n kannalta merkityksellinen teksti) (tiedoksiannettu numerolla K(2001) 139)



Virallinen lehti nro L 039 , 09/02/2001 s. 0043 - 0043



Komission päätös, tehty 25 päivänä tammikuuta 2001, neuvoston direktiivin 1999/36/EY täytäntöönpanopäivämäärän lykkäämisestä tiettyjen kuljetettavien painelaitteiden osalta (tiedoksiannettu numerolla K(2001) 139) (ETA:n kannalta merkityksellinen teksti) (2001/107/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuljetettavista painelaitteista 29 päivänä huhtikuuta 1999 annetun neuvoston direktiivin 1999/36/EY(1), ja erityisesti sen 17 artiklan 2 kohdan, sekä katsoo seuraavaa: (1) Direktiivin 1999/36/EY 2 artiklassa tarkoitettuja paineastioita, pullokontteja ja säiliöitä koskevia yksityiskohtaisia teknisiä vaatimuksia ei vielä ole laadittu eikä viittauksia riittävään määrään eurooppalaisia standardeja ole vielä lisätty vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY(2), sellaisena kuin se on viimeksi muutettuna Euroopan parlamentin ja neuvoston direktiivillä 2000/61/EY(3), ja vaarallisten aineiden rautatiekuljetuksia koskevan jäsenvaltioiden lainsäädännön lähentämisestä 23 päivänä heinäkuuta 1996 annetun neuvoston direktiivin 96/49/EY(4), sellaisena kuin se on viimeksi muutettuna Euroopan parlamentin ja neuvoston direktiivillä 2000/62/EY(5), liitteisiin. Näin ollen on syytä lykätä direktiivin täytäntöönpanopäivämäärää näiden kuljetettavien painelaitteiden osalta. (2) Direktiivin 1999/36/EY 18 artiklassa säädetään, että jäsenvaltioiden on sallittava alueellaan ennen 1 päivää heinäkuuta 2001 voimassa olevien säännösten mukaisten kuljetettavien painelaitteiden markkinoille saattaminen ja käyttöönotto kahden vuoden siirtymäkauden ajan mainitun direktiivin täytäntöönpanopäivämäärästä. Näin ollen on syytä lykätä myös tätä määräaikaa. (3) Tässä päätöksessä säädetyt toimenpiteet ovat direktiivin 1999/36/EY 15 artiklassa tarkoitetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Lykätään direktiivin 1999/36/EY 17 artiklan 2 kohdan nojalla mainitun direktiivin täytäntöönpanopäivämäärä paineastioiden, pullokonttien ja säiliöiden osalta 1 päivään heinäkuuta 2003. 2 artikla Jäsenvaltioiden on sallittava alueellaan ennen 1 päivää heinäkuuta 2003 voimassa olevien säännösten mukaisten kuljetettavien painelaitteiden markkinoille saattaminen ja käyttöönotto kahden vuoden ajan kyseisestä päivästä sekä ennen kyseistä ajankohtaa markkinoille saatettujen kyseisten laitteiden myöhempi käyttöönotto. 3 artikla Tämä päätös on osoitettu kaikille jäsenvaltioille. Tehty Brysselissä 25 päivänä tammikuuta 2001. Komission puolesta Loyola De Palacio Varapuheenjohtaja (1) EYVL L 138, 1.6.1999, s. 20. (2) EYVL L 319, 12.12.1994, s. 7. (3) EYVL L 279, 1.11.2000, s. 40. (4) EYVL L 235, 17.9.1996, s. 25. (5) EYVL L 279, 1.11.2000, s. 44.
2001/87/EY: Neuvoston päätös, tehty 8 päivänä joulukuuta 2000, kansainvälisen järjestäytyneen rikollisuuden vastaisen Yhdistyneiden Kansakuntien yleissopimuksen ja sitä täydentävien, ihmiskaupan ja erityisesti nais- ja lapsikaupan sekä maahanmuuttajien maitse, ilmateitse ja meritse tapahtuvan salakuljetuksen torjuntaa koskevien pöytäkirjojen allekirjoittamisesta Euroopan yhteisön puolesta



Virallinen lehti nro L 030 , 01/02/2001 s. 0044 - 0044



Neuvoston päätös, tehty 8 päivänä joulukuuta 2000, kansainvälisen järjestäytyneen rikollisuuden vastaisen Yhdistyneiden Kansakuntien yleissopimuksen ja sitä täydentävien, ihmiskaupan ja erityisesti nais- ja lapsikaupan sekä maahanmuuttajien maitse, ilmateitse ja meritse tapahtuvan salakuljetuksen torjuntaa koskevien pöytäkirjojen allekirjoittamisesta Euroopan yhteisön puolesta (2001/87/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 47 artiklan, 62 artiklan 2 alakohdan a alakohdan, 63 artiklan ensimmäisen kohdan 3 alakohdan b alakohdan, 95 artiklan yhdessä 300 artiklan 2 kohdan ensimmäisen alakohdan kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut yhteisön puolesta yleissopimuksesta ja sen kahdesta liitteestä yhteisön toimivaltaan kuuluvien asioiden osalta neuvoston sille antaman valtuutuksen perusteella. (2) Neuvosto on antanut komissiolle tehtäväksi neuvotella myös yhteisön liittymisestä näihin kansainvälisiin sopimuksiin. (3) Neuvottelut on päätetty menestyksekkäästi. Niiden tuloksena laaditut asiakirjat ovat avoinna allekirjoitettavaksi valtioille sekä alueellisille taloudellisen yhdentymisen järjestöille niiden toimivallan rajoissa Palermossa 12-15 päivänä joulukuuta 2000 ja tämän jälkeen Yhdistyneiden Kansakuntien päämajassa kahden vuoden ajan. (4) Jäsenvaltiot ovat ilmoittaneet aikovansa allekirjoittaa nämä välineet heti kun ne avataan allekirjoittamista varten Palermossa. Myös Euroopan yhteisön on voitava tehdä samoin, ON PÄÄTTÄNYT SEURAAVAA: Ainoa artikla 1. Neuvoston puheenjohtajalla on toimivalta nimetä henkilöt, joilla on valtuudet allekirjoittaa Euroopan yhteisön puolesta kansainvälisen järjestäytyneen rikollisuuden vastainen yleissopimus ja sitä täydentävät pöytäkirjat ihmiskaupan ja erityisesti nais- ja lapsikaupan sekä maahanmuuttajien maitse, ilmateitse ja meritse tapahtuvan salakuljetuksen torjunnasta. 2. Yleissopimus ja pöytäkirjat, jotka Yhdistyneiden Kansakuntien yleiskokous on hyväksynyt 15 päivänä marraskuuta 2000 antamallaan päätöslauselmalla nro 25, julkaistaan Euroopan yhteisöjen virallisessa lehdessä, kun yhteisö on sitoutunut niihin. Tehty Brysselissä 8 päivänä joulukuuta 2000. Neuvoston puolesta Puheenjohtaja H. Védrine